**Регистрация на бизнес в Грузия**

**Бизнес структури – юридически форми в Грузия**

Грузинският закон за преприемачеството определя следните юридически форми за бизнес:

* дружество с ограничена отговорност
* събирателно дружество
* командитно дружество
* акционерно дружество
* кооперация
* едноличен предприемач

Всички форми на бизнес, с изключение на едноличния предприемач, са юридически лица. Най разпространената форма на юридически лица е дружество с ограничена отговорност.

Всички фирми трябва да се регистрират в Националната агенция за публичен регистър (National Agency of Public Registry – NAPR), която управлява регистъра на юридическите и нетърговските субекти.

Няма юридическо ограничение по отношение на участието на чужди компании или граждани за включване в някоя от юридическите форми на бизнеса.

Предприемачите и фирмите могат да създадат техен клон или представителство в Грузия.

**Документи за регистрация на бизнес**

Списък на необходимите документи:

* **Заявление** (попълнено електронно при служителя на гишето)
* **Копие от ID** (идентификационна карта, паспорт) на лицето, попълващо заявлението; копия от паспортите на учредителите и директора (или директорите);
* **Заявление за регистрация** (устав или акционерно споразумение – Вж.Приложение Template of Statutes), надлежно заверено и подписано от всички партньори/основатели;
* Ако основателят е чуждестранно юридическо лице, **удостоверение за регистрация** (документ, удостоверяващ регистрацията от основателя в чуждестранната юрисдикция; същият или отделен документ трябва да посочва имената на упълномощените представители, наблюдаващия орган и други корпоративни подробности за основателя).

**Допълнителни документи:**

* Разрешение от собственика на недвижимото имущество, разрешаващо юридическото лице да използва адреса на тази собственост (надлежно **дадено съгласие на собственика** на недвижим имот или надлежно **подписано споразумение** за ползване на недвижимия имот, (напр. лизинг, наем и др)), ако юридическия адрес, обявен в заявлението за регистрация, не се притежава от основателя/директора или/и този, който е посочен в техните IDs;
* Ако директорът не е основател на юридическото лице – **съгласие на лицето да бъде назначено за директор**
* Ако заявлението се подава от пълномощник на юридическото лице – **копие от ID на представляващия; надлежно оформено писмо/пълномощно**

Клиентът може да подаде заявление за бизнес регистрация в териториалния офис на NAPR, залата за обществени услуги или оторизирани от NAPR (нотариуси, банки и др.).

Забележка: Залата за обществени услуги в Тбилиси се намира в голяма обществена сграда, известна под наименованието „дом юстиции”, на грузински език – „юстициис сакхли”, намираща се на ул.”Sanapiro”, № 2.

**Да се има предвид:**

* Документите, издадени в страни, извън Грузия, трябва да бъдат преведени, нотариално заверени и легализирани или апостилирани по начин, приложим за съответната процедура. Апостилирания документ може да бъде преведен и нотариално заверен в Грузия.
* Заплащането на такса за регистрация е задължително, но не е необходима квитанция, ако плащането е направено чрез POS терминал от служителя на същото гише, който получава документите, или от всяка банка или термирал за плащане след попълване на заявлението.

**Такси и условия за регистрация**

Времевата рамка и таксите за услугите за регистрация на бизнес са определени от Наредба № 509 на Правителството.

|  |  |  |  |
| --- | --- | --- | --- |
| **Вид услуга** | **Юридическа форма** | **Време** | **Такса (в лари - GEL)** |
| Обикновена регистрация | Юридическо лице | 1 работен ден | 100 |
| Едноличен предприемач | 20 |
| Expedited registration | Юридическо лице | Същият ден | 200 |
| Едноличен предприемач | 50 |

Приложения:

1. Template of Statutes - Образец на устав за ООД на английски и грузински
2. Entrepreneurs Law of Georgia – закон за предприемачеството – на английски език

За сведение:

1. Уеб сайт на NAPR: [www.napr.gov.ge](http://www.napr.gov.ge) (на грузински език)
2. Тел. за консултации: +995 2405405, на който има оператори, говорещи на английски или руски
3. Мейл адрес за информация: [info@napr.gov.ge](mailto:info@napr.gov.ge)

Юли 2016 г.

Изготвил на база информация от NAPR:

Йордан Тенев, СТИВ Тбилиси, [itenev@abv.bg](mailto:itenev@abv.bg)